SL
L 104/40
Uradni list Evropske unije
19.4.2023
SMERNICA EVROPSKE CENTRALNE BANKE (EU) 2023/832 z dne 16. decembra 2022 o spremembi Smernice (EU) 2016/65 o odbitkih pri vrednotenju, ki se uporabljajo pri izvajanju okvira denarne politike Eurosistema (ECB/2015/35) (ECB/2022/49)
Svet Evropske centralne banke je –
ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, členov 9.2, 12.1, 14.3 in 18.2 in prvega odstavka člena 20 Statuta,
ob upoštevanju naslednjega:
(1)
V skladu s členom 18.1 Statuta Evropskega sistema centralnih bank in Evropske centralne banke lahko Evropska centralna banka (ECB) in nacionalne centralne banke držav članic, katerih valuta je euro (v nadaljnjem besedilu: NCB), sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil.
Splošni pogoji, po katerih so ECB in NCB pripravljene skleniti kreditne posle, vključno s kriteriji za ugotavljanje primernosti zavarovanja za namene kreditnih poslov Eurosistema, so določeni v Smernici Evropske centralne banke (EU) 2015/510 (ECB/2014/60) (1).
(2)
Za vse primerno finančno premoženje za kreditne posle Eurosistema se uporabljajo posamezni ukrepi za obvladovanje tveganj, da se Eurosistem zaščiti pred finančnimi izgubami v primeru izvršitve zavarovanja zaradi neplačila nasprotne stranke.
Eurosistemov okvir za obvladovanje tveganj se redno preverja, da se zagotovi ustrezna zaščita.
Na podlagi tega rednega preverjanja je Svet ECB 15. julija 2022 odločil, da uvede nekatere spremembe okvira za obvladovanje tveganj.
(3)
Svet ECB je odločil, da nadaljuje postopno odpravljanje začasnega znižanja odbitkov pri vrednotenju, ki je bilo določeno v okviru začasnih ukrepov za znižanje zahtev glede zavarovanja, ki jih je Eurosistem sprejel kot odziv na izjemne gospodarske in finančne okoliščine, povezane s širitvijo koronavirusne bolezni (COVID-19).
To je druga faza postopne odprave znižanja odbitkov pri vrednotenju, o kateri je Svet ECB odločil 23. marca 2022, in z njo se bo ta postopna odprava zaključila.
(4)
Ker je profil tveganosti drugih zakonsko urejenih kritih obveznic in multi cédulas podoben profilu tveganosti „jumbo“ kritih obveznic, je Svet ECB tudi odločil, da bi moralo zanje veljati enako vrednotenje z odbitki, zato bi bilo treba vse zakonsko urejene krite obveznice in multi cédulas uvrstiti v kategorijo odbitkov II, sklicevanje na „jumbo“ krite obveznice pa bi bilo treba odstraniti iz Smernice Evropske centralne banke (EU) 2016/65 (ECB/2015/35) (2).
(1) (2)
UL L 91, 2.4.2015, str. 3).
o odbitkih pri vrednotenju, ki se uporabljajo pri izvajanju okvira denarne politike Eurosistema
Smernica Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (Smernica o splošni dokumentaciji) (ECB/2014/60) ( Smernica Evropske centralne banke (EU) 2016/65 z dne 18. novembra 2015
ECB/2015/35) (UL L 14, 21.1.2016, str. 30).
(